ai4bharat/Pralekha huggingface dataset:
பிரதமர் அலுவலகம்
ஆசிய விளையாட்டுப் போட்டியில் ஆண்களுக்கான ஜோடி படகு விளையாட்டுப் போட்டியில் வெண்கலப் பதக்கம் வென்ற வீரர்களுக்கு பிரதமர் வாழ்த்து
2022 ஆசிய விளையாட்டுப் போட்டிகளில் படகு போட்டியில் தொடர்ந்து வெற்றி பெறுவது குறித்து பிரதமர் திரு. நரேந்திர மோடி மகிழ்ச்சி தெரிவித்துள்ளார்.
ஆசிய விளையாட்டு 2022 இல் ஆண்களுக்கான ஜோடி படகுப் போட்டியில் வெண்கலம் வென்ற பாபுலால் யாதவ் மற்றும் லேக் ராம் ஆகியோரைப் பாராட்டிய பிரதமர் திரு. மோடி, "உங்கள் முயற்சிகள் மற்றும் அயராத உறுதியால், நீங்கள் பல இளம் இந்தியர்களின் லட்சியத்தை உயர்ந்த மேடைக்கு உயர்த்தியுள்ளீர்கள்" என்று கூறினார். அவர்களின் எதிர்கால முயற்சிகளுக்கும் பிரதமர் வாழ்த்து தெரிவித்துள்ளார்.
பாதுகாப்பு அமைச்சகம்
இந்தியக் கடற்படையில் முதன்முறையாக 360 டிகிரி மதிப்பீட்டு முறை
இந்திய கடற்படையின் 'கப்பல்கள் முதலில்' அணுகுமுறையின் மையமாக வெண்ணிற சீருடையில் படையின் வீரர், வீராங்கனைகள் திகழ்கின்றனர். அவர்களின் தொழில்முறை மற்றும் தனிப்பட்ட வளர்ச்சியை ஊக்குவிக்க,சுறுசுறுப்பான, தகவமைப்பு மற்றும் மேம்பட்ட மனித வள மேலாண்மை அவசியம் என்பதை இந்தியக் கடற்படை அங்கீகரித்துள்ளது.
அந்த வகையில், இந்தியக் கடற்படை பல்வேறு பதவி உயர்வு வாரியங்களுக்கு '360 டிகிரி மதிப்பீட்டு பொறிமுறை' என்ற புதுமையான மாற்ற முயற்சியை நிறுவியுள்ளது.
இந்தியக் கடற்படையின் '360 டிகிரி மதிப்பீட்டு பொறிமுறை' பதவி உயர்வுக்கு பரிசீலிக்கப்படும் ஒவ்வொரு அதிகாரிக்கும் பொருத்தமான அடையாளம் காணப்பட்ட சகாக்கள் மற்றும் கீழ்நிலை ஊழியர்களிடமிருந்து பெரிய அளவிலான கணக்கெடுப்புகளை உள்ளடக்குவதன் மூலம் பற்றாக்குறையை நிவர்த்தி செய்வதை நோக்கமாகக் கொண்டுள்ளது.
தொழில்முறை அறிவு, தலைமைத்துவ பண்புகள், போர், நெருக்கடியில் பொருத்தம் மற்றும் உயர் பதவிகளை வகிப்பதற்கான சாத்தியக்கூறுகள் போன்ற அம்சங்களை உள்ளடக்கிய பல கேள்விகளை இந்த ஆய்வு உள்ளடக்கியது.
இவ்வாறு பெறப்படும் உள்ளீடுகள், கொடி அலுவலர் தலைமையிலான நியமன அலுவலர் குழுவால் சுதந்திரமான பகுப்பாய்வுகளுக்கு பொருத்தமான முறையில் அளவிடப்படுகின்றன. இது நடத்தை மாற்றங்கள் மற்றும் மேம்பாடுகளை ஏற்படுத்த அதிகாரிகளுக்கு பின்னூட்டமாக வழங்கப்படும்.
இதே போன்ற மதிப்பீட்டு முறைகள் பல்வேறு தேசிய மற்றும் சர்வதேச கற்றல் நிறுவனங்களில் நடைமுறையில் உள்ளன. இத்தகைய 'சிறந்த நடைமுறைகளை' உள்வாங்குவதில் இந்தியக் கடற்படை பெருமிதம் கொள்கிறது, மேலும் இந்த முயற்சி 'போருக்குத் தயாரான, நம்பகமான, ஒருங்கிணைந்த மற்றும் எதிர்கால ஆதாரப் படையாக' இருப்பதற்கான பிற முயற்சிகளின் தொடர்ச்சியாகும்.
பிரதமர் அலுவலகம்
சத்திஷ்கரில் பிரதமர்: ஜங்ஜிர் சம்பாவில் விவசாயிகள் மாநாட்டில் உரை - முக்கியமான கட்டமைப்புத் திட்டங்களுக்கு அடிக்கல் நாட்டினார்
பிரதமர் நரேந்திர மோடி இன்று சத்திஷ்கருக்கு வருகை தந்தார். ஜங்ஜிர் சம்பாவில் வேளாண் மற்றும் கைவினைப் பொருட்கள் கண்காட்சியை அவர் பார்வையிட்டார். தேசிய நெடுஞ்சாலைத் திட்டங்கள் மற்றும் பென்ட்ரா-அனுப்பூர் 3-வது ரயில்வே தடம் ஆகியவற்றுக்கு அவர் அடிக்கல் நாட்டினார். மத்திய மற்றும் மாநில அரசுகளின் நலத்திட்ட உதவிகள் பெறும் பயனாளிகளுக்கு அவர் சான்றிதழ்களை வழங்கினார்.
அங்கு மாபெரும் விவசாயிகள் மாநாட்டில் பேசிய பிரதமர் திரு. நரேந்திர மோடி, உத்ராகண்ட், ஜார்க்கண்ட் மற்றும் சத்திஷ்கர் ஆகிய 3 மாநிலங்களை உருவாக்கிய முன்னாள் பிரதமர் திரு. அடல் பிகாரி வாஜ்பாயின் பணிகளை நினைவு கூர்ந்தார். திரு. அடல் பிகாரி வாஜ்பாயின் தொலைநோக்குப் பார்வையே, இந்த மாநிலங்களில் விரைந்த வளர்ச்சியை ஏற்படுத்தியுள்ளது.
மத்திய அரசு வளர்ச்சிக்கே முக்கியத்துவம் தருகிறது என்றும், மக்களின் அபிலாஷைகளை முற்றிலும் நிறைவேற்ற விரும்புகிறது என்றும் பிரதமர் உறுதிபடத் தெரிவித்தார். மக்கள் சிரமப்படாமல் வாழ்வதையே நாங்கள் விரும்புகிறோம் என்றும் பிரதமர் தெரிவித்தார்.
வாக்கு வங்கிக்காகவோ அல்லது தேர்தலில் வெற்றி பெறுவதற்காகவோ மத்திய அரசு திட்டங்களை உருவாக்குவதில் எங்களுக்கு நம்பிக்கையில்லை என்று தெரிவித்த பிரதமர் திரு. நரேந்திர மோடி, மத்திய அரசின் நோக்கம் நவீன சத்திஷ்கரை உருவாக்குவதுதான் என்றார். நாங்கள் அனைவரும் இணைவோம், நாங்கள் அனைவரும் உயர்வோம் என்ற திட்டத்தோடு நாங்கள் முன்னேறிக் கொண்டிருக்கிறோம் என்று குறிப்பிட்ட பிரதமர், விவசாயிகள் மதிப்புக்கூடுதல் மூலமாக பயனடைவதை உறுதி செய்ய மத்திய அரசு கடுமையாக உழைத்துக் கொண்டிருக்கிறது என்றார். இதன் ஒரு பகுதியாக, விவசாயிகளின் வருமானத்தை இரட்டிப்பாக்குவதற்கான பிரதம மந்திரி கிஷான் சம்பதா திட்டம் செயல்படுத்தப்பட்டு வருகிறது என்று அவர் குறிப்பிட்டார். தொழில்நுட்ப உதவிகள் மூலம், விவசாயிகளின் மேம்பாட்டை உறுதி செய்ய நடவடிக்கை எடுத்து வருகிறோம் என்று தெரிவித்த பிரதமர், மண்வள அட்டை திட்டம் மற்றும் விவசாயிகள் காப்பீட்டுத் திட்டம், அவர்களுக்கு மிகவும் பயனளித்துள்ளது என்றார்.
ஒரு காலத்தில், குறிப்பிட்ட சிலரே நலத் திட்ட உதவிகளை பெற்று வந்ததாக குறிப்பிட்ட பிரதமர், ஊழல் அரசு அமைப்பையே அழித்துவிட்டது என்றார். நாங்கள் அனைவரின் மேம்பாட்டுக்கும் உறுதிபூண்டுள்ளோம் என்றும் 2022 ஆம் ஆண்டுக்குள் ஒவ்வொருக்கும் வீடு கிடைப்பதை மத்திய அரசு உறுதி செய்ய விரும்புவதாகவும் குறிப்பிட்டார்.
வீடுகளில் கழிப்பறைகள் கட்டும் பணி விரைந்து மேற்கொள்ளப்பட்டு வருவதாக தெரிவித்த பிரதமர், உஜ்வாலா திட்டத்தின்கீழ், ஏழை மக்களுக்கு இலவச எரிவாயு இணைப்புகள் வழங்கப்பட்டுள்ளதாக குறிப்பிட்டார். தற்போது, சௌபாக்யா திட்டம் மூலம், ஒவ்வொரு வீட்டிற்கும் மின்சாரம் கிடைப்பது உறுதி செய்யப்பட்டு வருவதாகவும் பிரதமர் திரு. நரேந்திர மோடி தெரிவித்தார்.
தகவல் மற்றும் ஒலிபரப்பு அமைச்சகம்
மும்பையில் உள்ள இந்திய சினிமாவின் தேசிய அருங்காட்சியகம் பொதுமக்களுக்காக மீண்டும் திறக்கப்பட்டது
அருங்காட்சியகத்தை பார்வையிட்டார் மத்திய தகவல் ஒளிபரப்புத் துறை இணை அமைச்சர் டாக்டர் எல் முருகன்
மும்பையின் சினிமா ஆர்வலர்கள் மற்றும் நகரத்திற்கு வருபவர்களுக்கு ஒரு நல்ல செய்தி. கோவிட் பெருந்தொற்றின் போது மூடப்பட்டிருந்த இந்திய சினிமாவின் தேசிய அருங்காட்சியகம்  மீண்டும் பொதுமக்களுக்கு திறக்கப்பட்டுள்ளது.
மத்திய தகவல் மற்றும் ஒலிபரப்புத் துறை அமைச்சர் டாக்டர். எல்.முருகன், அருங்காட்சியகம் மீண்டும் திறக்கப் பட்டத்தை அறிவிக்கும் வகையில் அதனை இன்று பார்வையிட்டார். குல்ஷன் மஹால் தொண்மைப் பிரிவு மற்றும் தெற்கு மும்பை பெடர் சாலையில் உள்ள நவீன புதிய கட்டிடம் ஆகிய இரண்டு கட்டிடங்களில் பரவியிருக்கும் அருங்காட்சியகத்தில் காட்சிப்படுத்தப்பட்டுள்ளவற்றை அவர் கூர்ந்து கவனித்தார்.
டாக்டர் முருகனுக்கு திரைப்படப் பிரிவுத் தலைமை இயக்குனர் ரவீந்திர பாகர் அருங்காட்சியகத்தின் விவரங்களை அமைச்சருக்குத் தெரிவித்தார். அருங்காட்சியகம் நீண்ட காலமாக மூடப்பட்டிருந்த நிலையில் இனி மேற்கொள்ள வேண்டிய விரிவான மறுசீரமைப்புப் பணிகள் குறித்தும் அவர் விளக்கினார்.
இந்தியாவில் உள்ள அருங்காட்சியகங்களில் ஒன்றான என்எம்ஐசி, 2019 ஜனவரியில் பிரதமர் நரேந்திர மோடியால் திறந்து வைக்கப்பட்டது.
தொன்மையான குல்ஷன் மஹால் கட்டிடத்தில் காட்சிப் பொருட்கள் , பல்வேறு அளவுகளில் எட்டு வெவ்வேறு அரங்குகளில் பரவி, அமைதியான காலத்திலிருந்து புதிய அலை வரையிலான இந்திய சினிமாவின் வரலாற்றைக் காணும் வகையில் அமைக்கப் பட்டுள்ளது. புதிய அருங்காட்சியக் கட்டிடம் பெரும்பாலும் ஊடாடும் காட்சிகள் எனப்படும் பார்வையாளர் கட்டுப்படுத்தும் காட்சிகளைக் கொண்டுள்ளது.
“வீரபாண்டிய கட்டபொம்மன்” திரைப்படத்தில் சிவாஜி கணேசன் அணிந்திருந்த கவசம், "அடிமை பெண்" படத்தில் எம்.ஜி.ராமச்சந்திரன் அணிந்திருந்த சிவப்பு அங்கி உள்ளிட்ட கலைப்பொருட்களின் மிகப் பெரிய சேகரிப்பு என்எம்ஐசி வசம் உள்ளது.
திரைப்படச் சொத்துக்கள், பழங்கால உபகரணங்கள், சுவரொட்டிகள், முக்கியமான படங்களின் பிரதிகள், விளம்பரத் துண்டு பிரசுரங்கள், ஒலிப்பதிவுகள், டிரெய்லர்கள், பழைய சினிமா இதழ்கள், திரைப்படம் தயாரித்தல் மற்றும் விநியோகம் பற்றிய புள்ளிவிவரங்கள் போன்றவை இந்திய சினிமாவின் வரலாற்றை காலவரிசைப்படி சித்தரிக்கும் வகையில் காட்சிப்படுத்தப்பட்டுள்ளன.
கிட்ஸ் ஃபிலிம் ஸ்டுடியோ மற்றும் காந்தி மற்றும் சினிமா ஆகியவை மற்ற முக்கிய இடங்களாகும்.
மே மாதம், அதிநவீன அரங்குகளை உள்ளடக்கிய என்எம்ஐசி வளாகம், ஆவணப்படம், குறும்படங்கள் மற்றும் அனிமேஷன் திரைப்படங்களுக்கான 17வது மும்பை சர்வதேச திரைப்பட விழாவை நடத்த உள்ளது.
புள்ளியியல் மற்றும் திட்ட அமலாக்கம் அமைச்சகம்
செப்டம்பர் 2017 முதல் ஜூலை 2020 வரையிலான நாட்டின் வேலைவாய்ப்பு கன்ணோட்டம்
புள்ளியியல் மற்றும் திட்ட அமலாக்க அமைச்சகத்தின் தேசிய புள்ளியியல் அலுவலகம், செப்டம்பர் 2017 முதல் ஜூலை 2020 வரையிலான நாட்டின் வேலைவாய்ப்பு கண்ணோட்டம் குறித்த செய்தி குறிப்பை வெளியிட்டுள்ளது.
தேர்ந்தெடுக்கப்பட்ட அரசு முகமைகளிடம் இருந்து சேகரிக்கப்பட்ட ஆவணங்களின் அடிப்படையில், சில பரிமாணங்களின் வளர்ச்சியைக் குறித்து மதிப்பீடு செய்வதற்காக இந்த அறிக்கை தயாரிக்கப்பட்டுள்ளது. விரிவான அறிக்கை இணைப்பில் உள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1658968
நிலக்கரி அமைச்சகம்
நாட்டின் நிலக்கரி உற்பத்தி 18% அதிகரித்து அக்டோபர் மாதத்தில் 448 மில்லியன் டன் அளவை எட்டியுள்ளது
நாட்டின் மொத்த நிலக்கரி உற்பத்தி அக்டோபர் 2022 –ல் 448 மில்லியன் டன் அளவை எட்டியுள்ளது. இது கடந்த ஆண்டு இதே காலக்கட்டத்தின் உற்பத்தியைவிட 18% அதிகமாகும். இந்திய நிலக்கரி நிறுவனத்தின் நிலக்கரி உற்பத்தியும் 17% அதிகரித்துள்ளது. நவம்பர் 2022 இறுதிக்குள் மத்திய நிலக்கரி அமைச்சகம் 30 மில்லியன் டன் அளவு நிலக்கரியை கையிருப்பில் வைத்திருக்க திட்டமிட்டுள்ளது. மார்ச் 31, 2023-க்குள் அனல் மின் நிலையங்களில் 45 மில்லியன் டன் நிலக்கரியை கையிருப்பில் வைக்க திட்டமிட்டுள்ளது. இது மேலும் சுரங்கத்தின் அருகில் நிலக்கரி கையிருப்பை வைக்க திட்டமிட்டுள்ளது.
இந்த ஆண்டின் முதல் 7 மாதங்களில் நாள் ஒன்றுக்கு சராசரியாக நிலக்கரியை ஏற்றிச் செல்வதில் 9% வளர்ச்சி இருந்தது. இது மின் உற்பத்தி நிலையங்களில் கையிருப்பை அதிகரிக்க உதவியது. ரயில் மற்றும் சாலை வழியாக நிலக்கரியை கொண்டு செல்ல மின்சார அமைச்சகமும் முயற்சி மேற்கொண்டுள்ளது.
கடல் வழியாக நிலக்கரி கொண்டுசெல்லப்படுவதை ஊக்கப்படுத்த துறைமுகங்கள், கப்பல் போக்குவரத்து மற்றும் நீர்வழிப்பாதை அமைச்சகம், மின்சார அமைச்சகம், ரயில்வே மற்றும் நிலக்கரி அமைச்சகம் ஆகியவை ஒருங்கிணைந்து செயல்படுகின்றன. நிலக்கரி உற்பத்தி, கொண்டு செல்லுதல், உள்நாட்டு நிலக்கரியின் தரம் ஆகியவற்றை நிலக்கரி அமைச்சகம் உன்னிப்பாக கண்காணித்து வருகிறது.
------
SM/SMB/KPG/KRS
(Visitor Counter : 109
சிறப்பு சேவைகள் மற்றும் கட்டுரைகள்
சென்னை விமான நிலைய சுங்கத்துறையினர் சோதனையில், ரூ.27.31 லட்சம் மதிப்புள்ள 555 கிராம் தங்கக்கட்டி பறிமுதல்
சென்னை விமான நிலைய சுங்கத்துறைக்கு கிடைத்த ரகசியத் தகவலின் பேரில், சார்ஜாவில் இருந்து ஏர் அரேபியா விமானம் மூலம் இன்று  சென்னை வந்த ஆண் பயணி ஒருவரை, விமான நிலையத்தின் வெளியேறும் பகுதியில், சுங்கத்துறை அதிகாரிகள் வழிமறித்து சோதனை செய்தனர்.
அவரது உடலை பரிசோதித்தபோது, மலக்குடலில் 4 பொட்டலகங்களாக மறைத்து கடத்தி வரப்பட்ட 650 கிராம் தங்கம் பறிமுதல் செய்யப்பட்டது. இதனை உருக்கியபோது, ரூ.27.31 லட்சம் மதிப்புள்ள  555 கிராம் தங்கக்கட்டியாக கிடைத்தது. இதனை பறிமுதல் செய்த சுங்கத்துறையினர், அந்த பயணியை கைது செய்து மேல் விசாரணை நடத்தி வருவதாக, சென்னை சர்வதேச விமான நிலைய சுங்கத்துறை முதன்மை ஆணையர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
•••••••
(Visitor Counter : 65
பிரதமர் அலுவலகம்
பணிநியமனத் தேர்வுகளை மாநில மொழிகளில் நடத்துவதற்கு பிரதமர் பாராட்டு தெரிவித்துள்ளார்
அரசுப் பணிகளுக்கான அரசுப் பணியாளர் தேர்வாணையத்தின் பல்வகைப்பணி  தேர்வு, சிஎச்எஸ்எல்இ தேர்வு ஆகியவற்றை இந்தி, ஆங்கிலம் ஆகியவற்றுடன் 13 மாநில மொழிகளிலும் நடத்தும் முன்முயற்சியைப் பிரதமர் திரு நரேந்திர மோடி பாராட்டியுள்ளார். இது மொழித்தடையின் சிக்கல் இல்லாமல் அனைத்து இளைஞர்களுக்கும் சமவாய்ப்பை வழங்குகிறது.
திரு மோடி ட்விட்டரில் கூறியிருப்பதாவது:
“எங்களின் முக்கியத்துவம் மாநில மொழிகளை நோக்கியதும், முழு ஆற்றலுடன் இளைஞர்கள் தங்களின் கனவுகளை தொடர்ந்து நிறைவேற்ற விரிவான வாய்ப்பை வழங்குவதும் ஆகும்.”
ரெயில்வே அமைச்சகம்
வடகிழக்கு பகுதி ரயில் மின்மயமாக்கலில் மிகப்பெரிய சாதனை
வரலாற்ற சிறப்புமிக்க சாதனையாக, கவுகாத்தி ரயில் நிலையத்தில் இருந்து இயக்கப்படும் ரயில் சேவைகளின் மின்மயமாக்கலுக்கு சிஆர்எஸ் அங்கீகாரம் கிடைத்துள்ளது.
அஸ்ஸாமின் தலைநகரில் அமைந்துள்ள கவுகாத்தி வடகிழக்கு மாநிலத்தின் மிகப்பெரிய மற்றும் பரபரப்பான ரயில் நிலையம் ஆகும். வடகிழக்கின் மிகப்பெரிய நகரம் இப்போது அனைத்து பெருநகரங்களுடனும் 25 கிலோவாட் மின்தடம் மூலம் இணைக்கப்பட்டுள்ளது.
கதிஹாரிலிருந்து கவுகாத்தி வரை மொத்தம் 649 ரயில் கிலோமீட்டர் மின்மயமாக்கல் பணியை நார்த் ஈஸ்ட் ஃப்ரான்டியர் ரயில்வே வெற்றிகரமாக முடித்துள்ளது. இந்த மாபெரும் சாதனை புது தில்லியிலிருந்து கவுகாத்தியை நேரடியாக இணைத்துள்ளது. பசுமை போக்குவரத்து இணைப்புக்கான மற்றொரு முயற்சி இது.
கடந்த அக்டோபர் 22-ம் தேதி அன்று பிரம்மபுத்திரா மெயில் காமாக்யா நிலையத்திற்கு மின்முறையின் மூலம் இயக்கப்பட்டதில் இருந்து மின்சார ரயில்களை நார்த் ஈஸ்ட் ஃப்ரான்டியர் ரயில்வே இயக்கி வருவது குறிப்பிடத்தக்கது.
இப்பிரிவின் மின்மயமாக்கல் காரணமாக ஏற்படும் நன்மைகளில் சில-
1. எச் எஸ் டி எண்ணெய்க்கு செலவிடப்படும் அன்னியச் செலாவணியில் ஆண்டுக்கு ரூ 300 கோடி மிச்சமாகும்
மேம்பட்ட இயக்கம் காரணமாக, ரயில்களின் அதிக வேகத்தில் இயக்கப்பட்டு பயண நேரம் கணிசம் குறையும்
மின்மயமாக்கல் மூலம் கனரக சரக்கு ரயில்களை அதிக வேகத்தில் இயக்க முடியும்.
இறக்குமதி செய்யப்பட்ட பெட்ரோலியத்தை சார்ந்திருப்பதை மின்மயமாக்கல் குறைக்கும்.
மின்சார இழுவைக்கான பசுமைக்குடில் வாயு வெளியேற்றம் குறையும், இது கார்பன் தடம் குறைவதற்கு வழிவகுக்கும்.
மேலும் தகவல்களுக்கு, இந்த ஆங்கில செய்திக்குறிப்பைக் காணவும்
httpspib.gov.inPressReleseDetail.aspxPRID=1769179
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 171.48 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 171.48 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.88 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1798644
சுகாதாரம் மற்றும் குடும்ப நலத்துறை அமைச்சகம்
15-18 வயதுக்குட்பட்டவர்களுக்கான தடுப்பூசிகள் மற்றும் அடையாளம் காணப்பட்டுள்ள பாதிக்கப்படக்கூடிய பிரிவினருக்கான முன்னெச்சரிக்கை டோஸ்கள் குறித்து மாநிலங்கள்/யூனியன் பிரதேசங்களுடன் மத்திய சுகாதார அமைச்சகம் ஆய்வு.
15-18 வயதுக்குட்பட்டவர்களுக்கான தடுப்பூசிகள் மற்றும் அடையாளம் காணப்பட்டுள்ள பாதிக்கப்படக்கூடிய பிரிவினரான சுகாதார பணியாளர்கள், முன்கள பணியாளர்கள் மற்றும் இணை நோய்த்தன்மை உள்ள 60 வயதுக்கு மேற்பட்டவர்களுக்கு முன்னெச்சரிக்கையாக மூன்றாவது டோஸ் வழங்குவது குறித்து மாநிலங்கள்/யூனியன் பிரதேசங்களுடனான ஆய்வு கூட்டத்திற்கு மத்திய சுகாதார செயலாளர் திரு. ராஜேஷ் பூஷன் காணொலி மூலமாக இன்று தலைமை வகித்தார்.
15-18 வயதிற்குட்பட்டவர்களுக்கான தடுப்பூசி 2022 ஜனவரி 3 திங்கட்கிழமை முதல் தொடங்க திட்டமிடப்பட்டுள்ளது என்றும் பாதிக்கப்படக்கூடிய பிரிவினருக்கான முன்னெச்சரிக்கை மூன்றவது டோஸ் ஜனவரி 10, 2022 திங்கட்கிழமை முதல் தொடங்க உள்ளது என்றும் டிசம்பர் 25, 2021 அன்று பிரதமர் திரு. நரேந்திர மோடி அறிவித்தார். இது தொடர்பான விரிவான வழிகாட்டுதல்களை டிசம்பர் 27, 2021 அன்று சுகாதாரம் மற்றும் குடும்ப நல அமைச்சகம் வெளியிட்டது.
15-18 வயதுக்குட்பட்டவர்களுக்கு தடுப்பூசி போடப்படும் போது, இந்த பிரிவினருக்கு 'கோவாக்சின்' மட்டுமே செலுத்தப்பட வேண்டும் என்றும், கூடுதல் அளவு 'கோவாக்சின்' அனைத்து மாநிலங்களுக்கும் அனுப்பப்படும் என்றும் மத்திய சுகாதார செயலாளர் மாநிலங்கள்/யூனியன் பிரதேசங்களுக்குத் தெரிவித்தார்.
அனைத்து மாநிலங்கள் மற்றும் யூனியன் பிரதேசங்களுடன் ‘கோவாக்ஸின்’ விநியோக அட்டவணையைப் மத்திய அரசு அடுத்த சில நாட்களில் பகிர்ந்து கொள்ளும். ஜனவரி 1, 2022 முதல் கோ-வின் தளத்தில் பயனாளிகள் தங்களைப் பதிவு செய்து கொள்ளலாம் அல்லது ஜனவரி 3-ம் தேதி தடுப்பூசி செலுத்துதல் தொடங்கும் போது நேரடியாக பதிவு செய்து கொள்ளலாம். 2007 அல்லது அதற்கு முந்தைய ஆண்டுகளில் பிறந்தவர்கள் இந்த பிரிவின் கீழ் தடுப்பூசி பெற தகுதியுடையவர்கள் ஆவார்கள்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1785824
குடியரசுத் தலைவர் செயலகம்
ஐந்து நாடுகளின் தூதர்கள் தங்கள் நியமனத்திற்கான ஆதாரச் சான்றிதழ்களை குடியரசுத் தலைவரிடம் வழங்கினர்
தெற்கு சூடான், ஓமன், பெரு மற்றும் கம்போடியா, செஷல்ஸ் ஆகிய நாடுகளின் தூதர்கள் மற்றும் துணைத் தூதர்கள் குடியரசுத் தலைவர் திருமதி. திரௌபதி முர்முவை சந்தித்து தங்கள் நியமனத்திற்கான ஆதாரச் சான்றிதழ்களை வழங்கினர். குடியரசுத் தலைவர் மாளிகையில் இன்று நடைபெற்ற நிகழ்ச்சியில் திருமதி திரௌபதி முர்மு அந்த சான்றிதழ்களை ஏற்றுக் கொண்டார். கீழ்கண்ட பட்டியலில் ஆதாரச் சான்றிதழ்களை வழங்கியவர்கள் விவரம்:
- மேன்மை பொருந்திய திருமதி.விக்டோரியா சாமுவேல் அரு, தெற்கு சூடான் குடியரசின் தூதர்
- மேன்மை பொருந்திய திரு.இஸ்சா சலா அப்துல்லா சலா அல் ஷிபானி, ஓமன் தூதர்
- மேன்மை பொருந்திய திரு.ஜாவியர் மேனுவெல் பாலினிச் வேலர்டி, பெரு குடியரசின் தூதர்
- மேன்மை பொருந்திய திருமதி.லலதியானா அக்குச்சி, செஷல்ஸ் குடியரசின் துணைத் தூதர்
- மேன்மை பொருந்திய திரு.கொய் குவாங், கம்போடியா அரசின் தூதர்
பிரதமர் அலுவலகம்
ஆசிய விளையாட்டுப் போட்டிகளில் வெண்கலப் பதக்கம் வென்ற மகளிர் ரோலர் ஸ்கேட்டிங் வீராங்கனைகளுக்கு பிரதமர் வாழ்த்து
ஆசிய விளையாட்டுப் போட்டிகளில் மகளிர் விரைவு ஸ்கேட்டிங் 3000 மீட்டர் ரிலே பிரிவில் வெண்கலப் பதக்கம் வென்ற ரோலர் ஸ்கேட்டிங் வீராங்கனைகள் கார்த்திகா ஜெகதீஸ்வரன், ஹீரல் சாது மற்றும் ஆரத்தி கஸ்தூரி ராஜ் ஆகியோருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர்களின் உறுதியையும், குழு ஆற்றலையும் அவர் பாராட்டினார்.
எக்ஸ் சமூக ஊடக தளத்தில் பிரதமர் பதிவிட்டுள்ளதாவது:
“கார்த்திகா ஜெகதீஸ்வரன், ஹீரல் சாது @heeral_sadhu மற்றும் ஆரத்தி கஸ்தூரி ராஜ் @aarathyskating ஆகியோருக்கு வாழ்த்துகள். ஆசிய விளையாட்டுப் போட்டிகளில் மகளிர் விரைவு ஸ்கேட்டிங் 3000 மீட்டர் ரிலேவில் நமது அசாதாரண மகளிர் விரைவு ஸ்கேட்டிங் ரிலே அணி குறிப்பிடத்தக்க வெண்கலப் பதக்கத்தை வென்றது.
வீராங்கனைகளின் அசைக்க முடியாத உறுதியும், சிறந்த குழு ஆற்றலும் பலருக்கும் உத்வேகம் அளிக்கிறது.”
புவி அறிவியல் அமைச்சகம்
கிழக்கு மத்திய, அதையொட்டியுள்ள தென்கிழக்கு அரபிக்கடலில் ஆழ்ந்த காற்றழுத்தத் தாழ்வு மண்டலம்; மகாராஷ்ட்ரா- தெற்கு குஜராத் கரையோரங்களில் புயலுக்கு முந்தைய கண்காணிப்பு.
தென்கிழக்கு மற்றும் அதையொட்டியுள்ள கிழக்கு மத்திய அரபிக்கடல் மற்றும் லட்சத்தீவுகள் பகுதியில் உருவாகிய குறைந்த காற்றழுத்த தாழ்வுப் பகுதி , தீவிரமடைந்து ஆழ்ந்த காற்றழுத்தத் தாழ்வு மண்டலமாக கிழக்கு மத்திய, அதையொட்டியுள்ள தென்கிழக்கு அரபிக்கடலில் இன்று காலை இந்திய நேரப்படி, 0530 மணி நிலவரப்படி, அட்சரேகை 13.0 டிகிரி வடக்கு, தீர்க்க ரேகை 71.4 கிழக்கில் , பாஞ்சிம் -க்கு தென்கிழக்கே 370 கிலோமீட்டர் தொலைவிலும், மும்பைக்கு  தெற்கு, தென்மேற்கில் 690 கிலோமீட்டர் தொலைவிலும், சூரத்துக்கு  தெற்கு, தென்மேற்கு திசையில் 920 கிலோமீட்டர் தொலைவிலும் நிலை கொண்டிருந்தது. இது மேலும் தீவிரமடைந்து, ஆழ்ந்த காற்றழுத்தத் தாழ்வு மண்டலமாக கிழக்கு மத்திய, அதையொட்டியுள்ள தென்கிழக்கு அரபிக்கடலில் அடுத்த 12 மணி நேரத்தில், நிலை கொள்வதுடன், மேலும் 24 மணி நேரத்தில் கிழக்கு மத்திய அரபிக்கடலில் வலுவடைந்து புயலாக மாற வாய்ப்புள்ளது. ஜூன் 2-ஆம் தேதி காலை வரை, முதலில் வடக்கு திசையில் நகரும் அது, பின்னர் வளைந்து வடக்கு-வடகிழக்கு திசையில் நகர்ந்து , வடக்கு மாகாராஷ்ட்ரா மற்றும் தெற்கு குஜராத் கரையில், ஜூன் 3-ஆம் தேதி மாலை அல்லது இரவில் ஹரிஹரேஷ்வர்  மற்றும் டாமனுக்கு இடையே கரையைக் கடக்கக்கூடும்.
(Visitor Counter : 202
இந்திய போட்டிகள் ஆணையம்
நியூட்ரிஷன் & பயோ சயின்ஸஸ் இன்க் நிறுவனத்தை இன்டர்நேஷனல் பிளேவர்ஸ் & பிராகிரென்ஸ்ஸ் இன்க் வாங்குவதற்கு சிசிஐ ஒப்புதல்
இந்திய போட்டியியல் ஆணையகம் , நியூட்ரிஷன் & பயோ சயின்ஸஸ் இன்க் நிறுவனத்தை  இன்டர்நேஷனல் பிளேவர்ஸ் & பிராகிரென்ஸ்ஸ் இன்க்  வாங்கும் திட்டத்திற்கு இன்று ஒப்புதல் அளித்துள்ளது.
போட்டியியல் சட்டம், 2002-இன் 31-ஆம் பிரிவின் படி இந்த ஒப்புதல் அளிக்கப்பட்டுள்ளது. இது தொடர்பான விரிவான ஆணையை சிசிஐ வெளியிட உள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1656564
(Visitor Counter : 95
சுகாதாரம் மற்றும் குடும்ப நலத்துறை அமைச்சகம்
தேசிய காசநோய் ஒழிப்புத் திட்டம் குறித்த அண்மைத் தகவல்
2025-க்குள் காசநோயை முடிவுக்குக் கொண்டுவர தேசிய அளவிலான திட்டத்தை சுகாதாரம் மற்றும் குடும்ப நல அமைச்சகம் அமல்படுத்துகிறது. 2021-ம் ஆண்டின் உலகளாவிய காசநோய் குறித்த அறிக்கையின் படி இந்தியாவில் காசநோயாளிகள் எண்ணிக்கை குறைந்துள்ளது. 2015-ல் ஒரு லட்சம் மக்கள் தொகையில் 217 பேர் என்றிருந்த எண்ணிக்கை 2020-ல் ஒரு லட்சம் மக்கள் தொகையில் 188 பேர் என்று ஆகியுள்ளது.  2015-ல் ஒரு லட்சம் மக்கள் தொகையில் 36 பேர் என்பதில் இருந்து 2019-ல் ஒரு லட்சம் மக்கள் தொகையில் 33 பேர் என இறப்பு விகிதம் குறைந்துள்ளது.
கொவிட் பெருந்தொற்று காலத்தில் இடைவிடாமல் நோய் கண்டறிதலும், சிகிச்சையும் அளிக்கப்பட்டு வந்தன. உத்தேசமான காசநோயாளிகளின் எண்ணிக்கையை அடையாளம் காணவும், சிறப்பு மக்கள் தொடர்பு பணிகள் மேற்கொள்ளப்பட்டன.
தேசிய காசநோய் ஒழிப்பு திட்டத்தின் கீழ் 2020-ல்  மொத்தம் 18.12 லட்சம் காசநோயாளிகள் கண்டறியப்பட்டனர். 2019-ல் கண்டறியப்பட்ட மொத்த நோயாளிகளின்  எண்ணிக்கையை விட இது 25 சதவீதம் குறைவாகும். கொவிட்-19 ன் மிகப்பெரிய அலை இருந்த போதும் காசநோயாளிகளின் எண்ணிக்கை  17.6 லட்சம் என கண்டறிய முடிந்தது. இது 2020 – உடன் ஒப்பிடும் போது 18 சதவீதம் அதிகமாகும்.
மக்களவையில் இன்று மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவீன் பவார் எழுத்து மூலம் அளித்த பதிலில் இதனை தெரிவித்தார்.
மேலும் தகவல்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1782596
பிரதமர் அலுவலகம்
மாநில தினத்தை முன்னிட்டு தெலங்கானா மக்களுக்கு பிரதமர் வாழ்த்து; ஆந்திர மக்களுக்கும் வாழ்த்து
மாநில தினத்தை முன்னிட்டு, தெலங்கானா மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார். ஆந்திரப் பிரதேச மக்களுக்கும் அவர் வாழ்த்து தெரிவித்துள்ளார்.
‘‘மாநில தினத்தை முன்னிட்டு தெலங்கானா மக்களுக்கு வாழ்த்துகள். பலதுறைகளில் இந்த மாநில மக்கள் சிறந்து விளங்குகின்றனர். இந்தியாவின் வளர்ச்சியில், இந்த மாநிலம் மதிப்பு மிக்க பங்களிப்பை அளிக்கிறது. தெலங்கானா மக்களின் முன்னேற்றத்துக்காகவும், வளமைக்காகவும் நான் வேண்டுகிறேன்.
ஆந்திர மக்களுக்கும் வாழ்த்துக்கள். கடின உழைப்பு மற்றும் துணிவுதான் இந்த மாநிலத்தின் பண்பாடு. இந்தியாவின் வளர்ச்சியில் ஆந்திராவின் பங்கு மிகவும் மதிக்கப்படுகிறது. ஆந்திர மக்களின் சிறந்த எதிர்கால முயற்சிகளுக்கு வாழ்த்துகிறேன்’’ என பிரதமர் கூறியுள்ளார்.
(
சுகாதாரம் மற்றும் குடும்ப நலத்துறை அமைச்சகம்
தொடர்ந்து 11-வது நாளாக இந்தியாவில் சிகிச்சையில் உள்ளவர்களின் எண்ணிக்கை 10 லட்சத்துக்கும் குறைவாக உள்ளது, வெறும் 12 நாட்களில் 10 லட்சம் நபர்கள் குணமடைந்துள்ளனர்.
கொவிட்-19-ஐ கட்டுப்படுத்துவதில் மிகப்பெரிய சாதனையாக, தொடர்ந்து 11-வது நாளாக இந்தியாவில் சிகிச்சையில் உள்ளவர்களின் எண்ணிக்கை 10 லட்சத்துக்கும் குறைவாக உள்ளது.
இன்றைய நிலவரப்படி சிகிச்சையில் உள்ளவர்களின் எண்ணிக்கை 9,42,217 ஆகும். வெறும் 12 நாட்களில் 10 லட்சம் நபர்கள் குணமடைந்துள்ளனர்.
கொவிட்-19 தொற்றில் இருந்து குணமடைபவர்களின் எண்ணிக்கை தொடர்ந்து அதிகரித்து வரும் நிலையில், கடந்த 24 மணி நேரத்தில் மட்டும் 78,877 நபர்கள் இந்தியாவில் குணமடைந்துள்ளனர்.
இதைத் தொடர்ந்து, தேசிய குணமடைதல் விகிதம் அதிகரித்து, 83.70 சதவீதமாக தற்போது உள்ளது. இது வரை 53,52,078 பேர் இந்தியாவில் குணமடைந்துள்ளனர்.
தற்போதைய பாதிப்புகளில் 76.62 சதவீதம் 10 மாநிலங்கள்/யூனியன் பிரதேசங்களில் உள்ளது. மொத்த பாதிப்புகளின் எண்ணிக்கையில் தற்போதுள்ள பாதிப்புகள் 14.74 சதவீதம் ஆகும்.
2.5 லட்சத்துக்கும் அதிகமான பாதிப்புகளோடு மகாராஷ்டிரா முதலிடத்தில் உள்ளது. அதற்கு அடுத்த இடத்தில், 1 லட்சத்துக்கும் அதிகமான பாதிப்புகளோடு கர்நாடகா உள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660942
பிரதமர் அலுவலகம்
ரத்னகிரி மாவட்டத்தில் உள்ள தொழிற்சாலையில் ஏற்பட்ட வெடிவிபத்தில் உயிரிழந்தவர்களின் குடும்பங்களுக்கு பிரதமர் இரங்கல்
ரத்னகிரி மாவட்டத்தில் உள்ள தொழிற்சாலை ஒன்றில் ஏற்பட்ட வெடிவிபத்தில் உயிரிழந்தவர்களின் குடும்பங்களுக்கு பிரதமர் திரு நரேந்திர மோடி இரங்கல் தெரிவித்துள்ளார்.
"ரத்னகிரி மாவட்டத்தில் உள்ள தொழிற்சாலை ஒன்றில் நடந்த வெடி விபத்தில் ஏற்பட்ட உயிரிழப்புகளை அறிந்து துயருற்றேன். உயிரிழந்தவர்களின் குடும்பத்தினருக்கு எனது ஆழ்ந்த இரங்கல்கள். காயமடைந்தவர்கள் விரைவில் குணமடைய வாழ்த்துகிறேன்," என்று டிவிட்டர் பதிவு ஒன்றில் பிரதமர் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 219.33 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 1,25,013 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 26,834 கொவிட் சிகிச்சை பெறுபவர்கள் எண்ணிக்கை 0.06 சதவீதமாக உள்ளது.
குணமடைந்தோர் விகிதம் தற்போது 98.75 சதவீதம்
கடந்த 24 மணி நேரத்தில் 1,841 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,75,149 என அதிகரித்துள்ளது.
கடந்த 24 மணி நேரத்தில் 2,060 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.86 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 1,10,863 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1868400
சிறப்பு சேவைகள் மற்றும் கட்டுரைகள்
சென்னை அண்ணாசாலை தலைமை அஞ்சல் அலுவலகத்தில் அஞ்சல் குறைதீர்ப்பு முகாம்
(சென்னை அண்ணாசாலை தலைமை அஞ்சல் அலுவலகத்தில் வாடிக்கையாளர் குறை தீர்ப்பு முகாம் வரும்
29.06.2022  காலை 11.00 மணியளவில் முதன்மை அஞ்சல் அதிகாரி, சென்னை அண்ணாசாலை தலைமை அஞ்சல் அலுவலகத்தில் நடைபெற உள்ளது. அண்ணாசாலை தலைமை அஞ்சல் அலுவலகத்தினால் அளிக்கப்படும் அஞ்சலக சேவைகள் குறித்து மட்டும் ஆலோசனைகள் / குறைகள்
ஏதேனும் இருப்பின், வாடிக்கையாளர்கள் நேரிலோ, அஞ்சல் மூலமாகவோ, அல்லது annaroadho@indiapost.gov.in என்ற மின்னஞ்சல் முகவரி வாயிலாக தெரிவிக்கலாம்.
அதன் விவரங்களை முதன்மை அஞ்சல் அதிகாரி, அண்ணாசாலை தலைமை அஞ்சல் அலுவலகம், சென்னை 600 002 என்ற முகவரிக்கு 26.06.2022 தேதிக்குள் வந்து சேரும்படி அனுப்பிவைக்க கோரப்படுகிறது. சென்னை அண்ணாசாலை தலைமை அஞ்சல், அலுவலக முதன்மை அஞ்சல் அதிகாரி திரு. என். பிரகாஷ் வெளியிட்ட செய்திக் குறிப்பில் இதனைத் தெரிவித்துள்ளார்.